CELEX: 62010TN0504
Language: fi
Date: 2010-10-22 00:00:00
Title: Asia T-504/10: Kanne 22.10.2010 — Prima TV v. komissio

18.12.2010   
            
            
               FI
            
            
               Euroopan unionin virallinen lehti
            
            
               C 346/55
            
         Kanne 22.10.2010 — Prima TV v. komissio
   (Asia T-504/10)
   ()
   2010/C 346/107
   Oikeudenkäyntikieli: italia
   
      Asianosaiset
   
   
      Kantaja: Prima TV SpA (Milano, Italia) (edustajat: asianajajat L. Fossati ja L. Perfetti)
   
      Vastaaja: Euroopan komissio
   
      Vaatimukset
   
   
               —
            
            
               kanteen kohteena oleva päätös on kumottava
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Esillä olevassa asiassa riitautettu päätös on sama kuin asiassa T-501/10, TI Media Broadcasting ja TI Media vastaan komissio.
   Kantaja esittää vaatimustensa tueksi kolme perustetta.
   Ensimmäisessä perusteessa vaaditaan kumoamaan kanteen kohteena oleva päätös ilmeistä arviointivirhettä koskevan lain rikkomisen vuoksi, koska komissio on virheellisesti katsonut, että maksutelevisiota koskevat Italian markkinaehdot olisivat muuttuneet vuoteen 2003 verrattuna siinä määrin, että Newscorpin asiassa COMP/M.2876 antamia sitoumuksia voidaan tarkistaa. Kaikki seikat osoittavat päinvastoin, että markkinaehdot, joiden perusteella sitoumukset annettiin ja komissio hyväksyi ne vuonna 2003 eivät ole muuttuneet merkittävästi ja pysyvästi. Kantaja toteaa erityisesti, että Sky Italialla on yhä täysin määräävä asema maksutelevisiota koskevilla Italian markkinoilla
   Toisessa perusteessa vaaditaan kumoamaan kanteen kohteena oleva päätös lain rikkomisen ja harkintavallan väärinkäytön perusteella, myös ilmeisen arviointivirheen ja suhteellisuusperiaatteen loukkaamisen vuoksi, koska komissio on muuttanut Newscorpin asiassa COMP/M.2876 antamia sitoumuksia ja on katsonut virheellisesti, että se, että Sky Italia ei osallistu seuraavaan maanpäällisten digitaalisten taajuuksien myöntämistä koskevaan menettelyyn, estäisi sitä harjoittamasta vapaata televisiotoimintaa Italiassa. Kantaja täsmentää tämän osalta, että Sky Italia harjoittaa jo vapaata televisiotoimintaa, lähettää maanpäällisiä digitaalisia taajuuksia ja sen on mahdollista ostaa lähetyskapasiteettia myös vaikka kyseisiä sitoumuksia ei muutettaisi.
   Kolmannessa perusteessa vaaditaan kumoamaan kanteen kohteena oleva päätös lain rikkomisen ja ilmeisen arviointivirheen vuoksi, koska komissio on muuttanut Newscorpin asiassa COMP/M.2876 antamia sitoumuksia Sky Italian pyynnöstä siitä huolimatta, että hallinnollisen menettelyn kuluessa toteutetusta markkinatutkimuksesta saaduissa vastauksissa — mukaan luettuna Italian viranomaisten lähettämät vastaukset — todetaan selvästi, että kyseisten sitoumusten muutoksilla olisi haitallinen vaikutus kilpailuun kansallisella tasolla.